open-index/open-wikipedia-markdown huggingface dataset:
Чарлз Падак

**Чарлз Падак** (;  — ) — амерыканскі лёгкаатлет, які спецыялізаваўся ў бегу на кароткія дыстанцыі. На Алімпійскіх гульнях 1920 года выйграў дыстанцыю 100 метраў з вынікам 10,8 сек. і стаў пераможцам у складзе эстафеты 4 × 100 метраў з сусветным рэкордам; таксама выйграў сярэбраны медаль у бегу 200 метраў, паказаўшы час 22,0 сек.

23 красавіка 1921 года на спаборніцтвах усталяваў сусветны рэкорд на дыстанцыі 100 метраў — 10,40 сек.

## Біяграфія 
Нарадзіўся ў горадзе Гейнсвіле, штат Тэхас, у сям’і Чарлза і Лулу Падак. У юным узросце разам з сям’ёй пераязджае ў Пасадзіну, Каліфорнія. Займаўся лёгкай атлетыкай пачаў падчас вучобы ва Універсітэце Паўднёвай Каліфорніі.

У 1920 годзе ён паступіў на працу ў друкаванае выданне Pasadena Star-News, у якім стаў віцэ-прэзідэнтам. Крыху пазней ён ажаніўся з дачкой прэзідэнта друкаванага выдання Pasadena Star-News. Таксама пісаў кнігі і артыкулы. Служыў у марской пяхоце, капітан. Загінуў у авіякатастрофе над горадам Сітка падчас службы.

У 1976 годзе уключаны ў Залу славы лёгкай атлетыкі ЗША.

Катэгорыя:Бегуны на кароткія дыстанцыі ЗША
Катэгорыя:Алімпійскія чэмпіёны ад ЗША
Катэгорыя:Алімпійскія чэмпіёны па лёгкай атлетыцы
Катэгорыя:Чэмпіёны летніх Алімпійскіх гульняў 1920 года
Катэгорыя:Сярэбраныя прызёры летніх Алімпійскіх гульняў 1920 года
Катэгорыя:Сярэбраныя прызёры летніх Алімпійскіх гульняў 1924 года
Катэгорыя:Лёгкаатлеты на летніх Алімпійскіх гульнях 1920 года
Катэгорыя:Лёгкаатлеты на летніх Алімпійскіх гульнях 1924 года
Катэгорыя:Ваенныя ЗША
Катэгорыя:Загінулі ў авіякатастрофах
Войцех Навіцкі

**Войцех Навіцкі** (; нар. , ) — польскі лёгкаатлет, кідальнік молата, чэмпіён Алімпійскіх гульняў (2020) і бронзавы прызёр Алімпійскіх гульняў (2016). Бронзавы прызёр чэмпіянату свету 2015 года з вынікам 78,55 м.

## Дасягненні 
Заняў 5-е месца на чэмпіянаце Еўропы сярод моладзі 2011 года. У 2013 годзе стаў 5-м на Універсіядзе ў Казані — 75,32 м. Сярэбраны прызёр чэмпіянатаў Польшчы ў 2013, 2014 і 2015 гадах.

Другі ў гісторыі паляк, які выйграў алімпійскае золата ў кіданні молата, пасля Шымана Зюлкоўскага (2000).

Катэгорыя:Кідальнікі молата Польшчы
Катэгорыя:Алімпійскія чэмпіёны ад Польшчы
Катэгорыя:Алімпійскія чэмпіёны па лёгкай атлетыцы
Катэгорыя:Чэмпіёны летніх Алімпійскіх гульняў 2020 года
Катэгорыя:Бронзавыя прызёры летніх Алімпійскіх гульняў 2016 года
Катэгорыя:Лёгкаатлеты на летніх Алімпійскіх гульнях 2016 года
Катэгорыя:Лёгкаатлеты на летніх Алімпійскіх гульнях 2020 года
Катэгорыя:Чэмпіёны Еўропы па лёгкай атлетыцы
Джэксан Шольц

**Джэксан Волні Шольц** (;  — ) — амерыканскі лёгкаатлет, алімпійскі чэмпіён, экс-рэкардсмен свету.

## Біяграфія 
Джэксан Шольц нарадзіўся ў 1897 годзе ў Б’юкенене (акруга Берыэн штата Мічыган), ЗША. Памёр ва ўзросце 89 гадоў у горадзе Дэлрэй-Біч, штат Фларыда, ЗША.

## Спартыўная кар’ера 
У 1920 годзе на Алімпійскіх гульнях у Антверпене ён заваяваў залаты медаль у эстафеце 4 × 100 м, а на дыстанцыі 100 м прыйшоў 4-м.

У 1924 годзе на Алімпійскіх гульнях у Парыжы ён заваяваў залаты медаль на дыстанцыі 200 м, і сярэбраны — на дыстанцыі 100 м, саступіўшы Гаральду Абрахамсу з Вялікабрытаніі (іх барацьба знайшла адлюстраванне ў фільме «Вогненныя калясніцы»).

У 1928 годзе на Алімпійскіх гульнях у Лондане Джэксан Шольц спачатку падзяліў на дыстанцыі 200 м 3-е месца з Хельмутам Кёрнігам з Германіі, але затым суддзі вырашылі, што яны на наступны дзень павінны здзейсніць яшчэ адзін забег. Шольц да таго часу ўжо пачаў адзначаць заканчэнне спаборніцтваў, і было відавочна, што на наступны дзень ён спаборнічаць не зможа, то ён адмовіўся ад барацьбы.

## Зноскі 
Катэгорыя:Бегуны на кароткія дыстанцыі ЗША
Катэгорыя:Алімпійскія чэмпіёны ад ЗША
Катэгорыя:Алімпійскія чэмпіёны па лёгкай атлетыцы
Катэгорыя:Лёгкаатлеты на летніх Алімпійскіх гульнях 1920 года
Катэгорыя:Лёгкаатлеты на летніх Алімпійскіх гульнях 1924 года
Катэгорыя:Лёгкаатлеты на летніх Алімпійскіх гульнях 1928 года
Катэгорыя:Чэмпіёны летніх Алімпійскіх гульняў 1920 года
Катэгорыя:Чэмпіёны летніх Алімпійскіх гульняў 1924 года
Катэгорыя:Сярэбраныя прызёры зімовых Алімпійскіх гульняў 1924 года
Вышэйшая ліга чэмпіянату Беларусі па хакеі з шайбай 2001/2002

**Чэмпіянат Беларусі па хакеі з шайбай 2001/2002** — 10-ы сезон мацнейшага дывізіёна чэмпіянату Беларусі па хакеі з шайбай. У турніры прынялі ўдзел 8 клубаў з Беларусі.

## Рэгулярны чэмпіянат 
### 1 этап 
### 2 этап 
**Падгрупа «A»**

**Падгрупа «Б»**

## Сетка плэй-оф 
## Спасылкі 
* Архіў 
* Архіў 

2001/02
Катэгорыя:Спорт у Беларусі ў 2001 годзе
Катэгорыя:Спорт у Беларусі ў 2002 годзе
Катэгорыя:2001 год у хакеі
Катэгорыя:2002 год у хакеі
Вышэйшая ліга чэмпіянату Беларусі па хакеі з шайбай 2002/2003

**Чэмпіянат Беларусі па хакеі з шайбай 2002/2003** — 11-ы сезон мацнейшага дывізіёна чэмпіянату Беларусі па хакеі з шайбай. У турніры прынялі ўдзел 8 клубаў з Беларусі.

## Рэгулярны чэмпіянат 
## Плэй-оф 
### Паўфіналы 
* **Гомель** — Нёман Гродна 3:0
* **Керамін Мінск** — Хімвалакно Магілёў 3:1

### Матч за 3-е месца 
* **Хімвалакно Магілёў** — Нёман Гродна 2:1

### Фінал 
* **Гомель** — Керамін Мінск 3:0

## Спасылкі 
* Афіцыйны сайт   
* Архіў 

2002/03
Катэгорыя:Спорт у Беларусі ў 2002 годзе
Катэгорыя:Спорт у Беларусі ў 2003 годзе
Катэгорыя:2002 год у хакеі
Катэгорыя:2003 год у хакеі
Ялмар Юхансан

**Карл Аўгуст Ялмар Юхансан** (; , Карлскруна — , ) — шведскі скакун у ваду, чэмпіён і прызёр летніх Алімпійскіх гульняў.

Юхансан удзельнічаў у пазачарговых алімпійскіх гульнях 1906 у Афінах у трох відах спорту. Ён стаў шостым у скачку з вышкі, восьмым у плаванні на 100 метраў вольным стылем і 19-м у скачках у даўжыню з месца.

На Гульнях 1908 у Лондане Юхансан стаў алімпійскім чэмпіёнам у скачках з вышкі, перамогшы ва ўсіх этапах спаборніцтва. Таксама ён заняў другое месца ў плаванні на 200 метраў брасам у першым раўндзе з вынікам 3:21,2.

На Гульнях 1912 у Стакгольме Юхансан удзельнічаў у скачках з вышкі і простых скачках з вышкі. Перамогшы ў папярэдніх раўндах абодвух спаборніцтваў, у фінале ён стаў чацвёртым і другім адпаведна.

Катэгорыя:Скакуны ў даўжыню Швецыі
Катэгорыя:Плыўцы Швецыі
Катэгорыя:Скакуны ў ваду Швецыі
Катэгорыя:Спартсмены некалькіх відаў спорту
Катэгорыя:Алімпійскія чэмпіёны ад Швецыі
Катэгорыя:Алімпійскія чэмпіёны па скачках у ваду
Катэгорыя:Чэмпіёны летніх Алімпійскіх гульняў 1908 года
Катэгорыя:Сярэбраныя прызёры летніх Алімпійскіх гульняў 1912 года
Катэгорыя:Скакуны ў ваду на летніх Алімпійскіх гульнях 1908 года
Катэгорыя:Скакуны ў ваду на летніх Алімпійскіх гульнях 1912 года
Катэгорыя:Плыўцы на летніх Алімпійскіх гульнях 1908 года
Рональд Раўэ

**Рональд Раўэ** (; нар. , ) — нямецкі вясляр-байдарачнік, выступае за зборную Германіі з 1999 года. Двухразовы алімпійскі чэмпіён (2004 і 2020), уладальнік срэбнага і двух бронзавых алімпійскіх медалёў, 15-разовы чэмпіён свету, 15-разовы чэмпіён Еўропы, шматразовы пераможца і прызёр першынстваў нацыянальнага значэння.

Муж алімпійскай чэмпіёнкі па веславанні на байдарках Фані Фішэр, якая з’яўляецца пляменніцай вялікай Біргіт Фішэр.

Катэгорыя:Весляры на байдарках і каноэ Германіі
Катэгорыя:Алімпійскія чэмпіёны ад Германіі
Катэгорыя:Алімпійскія чэмпіёны па веславанні на байдарках і каноэ
Катэгорыя:Чэмпіёны летніх Алімпійскіх гульняў 2004 года
Катэгорыя:Чэмпіёны летніх Алімпійскіх гульняў 2020 года
Катэгорыя:Сярэбраныя прызёры летніх Алімпійскіх гульняў 2008 года
Катэгорыя:Бронзавыя прызёры летніх Алімпійскіх гульняў 2000 года
Катэгорыя:Бронзавыя прызёры летніх Алімпійскіх гульняў 2016 года
Катэгорыя:Весляры на байдарках і каноэ на летніх Алімпійскіх гульнях 2000 года
Катэгорыя:Весляры на байдарках і каноэ на летніх Алімпійскіх гульнях 2004 года
Катэгорыя:Весляры на байдарках і каноэ на летніх Алімпійскіх гульнях 2008 года
Катэгорыя:Весляры на байдарках і каноэ на летніх Алімпійскіх гульнях 2012 года
Катэгорыя:Весляры на байдарках і каноэ на летніх Алімпійскіх гульнях 2016 года
Катэгорыя:Весляры на байдарках і каноэ на летніх Алімпійскіх гульнях 2020 года
Катэгорыя:Чэмпіёны свету па веславанні на байдарках і каноэ
Катэгорыя:Чэмпіёны Еўропы па веславанні на байдарках і каноэ
Ушакоўскі сельсавет

**Ушако́ўскі сельсавет** — былая адміністрацыйна-тэрытарыяльная адзінка ў складзе Чэрыкаўскага раёна Магілёўскай вобласці Беларусі. Цэнтр — вёска Ушакі.

Утвораны 20 жніўня 1924 года ў складзе Чэрыкаўскага раёна Магілёўскай акругі БССР. Пасля скасавання акруговай сістэмы 26 ліпеня 1930 года ў Чэрыкаўскім раёне БССР, з 20 лютага 1938 года — Магілёўскай вобласці. З 16 верасня 1959 года ў складзе Крычаўскага раёна. 8 ліпеня 1960 года скасаваны, тэрыторыя ўвайшла ў склад новаўтворанага Пільнянскага сельсавета.

16 верасня 1963 года цэнтр Пільнянскага сельсавета Краснапольскага раёна перанесены ў вёску Ушакі, сельсавет перайменаваны ва Ушакоўскі. З 30 ліпеня 1966 года сельсавет у складзе адноўленага Чэрыкаўскага раёна. 30 красавіка 1992 года скасаваны, тэрыторыя далучана да Вепрынскага сельсавета.

## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.
* Административно-территориальное устройство Республики Беларусь (1981—2010 гг.): справочник. — Минск: БелНИИДАД, 2012. — 172 с.

Катэгорыя:Былыя сельсаветы Чэрыкаўскага раёна
Катэгорыя:Былыя сельсаветы Крычаўскага раёна
Катэгорыя:Былыя сельсаветы Краснапольскага раёна
Катэгорыя:Сельсаветы Беларусі, утвораныя ў 1924 годзе
Катэгорыя:Сельсаветы Беларусі, скасаваныя ў 1960 годзе
Катэгорыя:Сельсаветы Беларусі, утвораныя ў 1963 годзе
Катэгорыя:Сельсаветы Беларусі, скасаваныя ў 1992 годзе
Аляксей Восіпавіч Ратманскі

**Аляксей Восіпавіч Ратманскі** (нар. , ) — расійскі, украінскі, дацкі і амерыканскі саліст балета і балетмайстар, з 2004 па 2009 год — мастацкі кіраўнік балета Вялікага тэатра.

## Біяграфія 
Аляксей Ратманскі нарадзіўся ў Ленінградзе, у сям’і вынаходніка, навуковага супрацоўніка аэракасмічнага інстытута пры кіеўскім Нацыянальным авіяцыйным універсітэце Восіпа Іегудавіча Ратманскага. Маці — Валянціна Васілеўна Ратманскагая — урач-псіхіятр. Дзіцячыя гады правёў у Кіеве.

У 1978—1986 гадах вучыўся ў Маскоўскім харэаграфічным вучылішчы, дзе яго педагогамі былі Аляксандра Маркеева, Андрэй Сіланцьеў, Яўгенія Фарманянц. Выпускаўся ў Пятра Антонавіча Пестава, у класе з В. Малахавым і Ю. Бурлака.

З 1986 па 1992 і з 1995 па 1997 гады Ратманскі быў вядучым танцоўшчыкам Нацыянальнага опернага тэатра Украіны імя. Т. Р. Шаўчэнкі ў Кіеве. У 1988—1992 гадах вучыўся ў ГІТІСе на курсе Дзмітрыя Бранцава. У 1992—1995 гадах — вядучы саліст Вініпегскага каралеўскага балета (англ. Royal Winnipeg Ballet) дзе танчыў у балетах Баланчына, Аштана, Цюдара, ван Данцыга, Ноймаера, Тарп. Першы выканаўца балетаў Марка Годэна і Вільяма Вайтнера.

У 1997—2003 гадах — прэм’ер Дацкага каралеўскага балета. Выконваў вядучыя і сольныя партыі ў балетах Бурнанвіля, Нурыева, Баланчына, Бежара, Ноймаера, Матса Эка, Ліфара, Марцінс, Дуата, Мак-Мілана, Робінса, Галеоці і інш. Першы выканаўца балетаў Ціма Раштана, Ганны Ляркесен, Стэнтана Уэлша.

З 1 студзеня 2004 па 1 студзеня 2009 года — мастацкі кіраўнік балетнай трупы Вялікага тэатра. З 2009 года — пастаянны харэограф Амерыканскага тэатра балета (англ. American Ballet Theatre).
Думінічы

**Думінічы** () — рабочы пасёлак, адміністрацыйны цэнтр Думініцкага раёна Калужскай вобласці Расіі. Адміністрацыйны цэнтр гарадскога паселішча «Пасёлак Думінічы». Насельніцтва — 5376 чал. (2021). Населены пункт Думініцкі завод быў утвораны ў 1882 годзе, з 1 студзеня 1926 года сяло Думініцкі завод становіцца цэнтрам Думініцкай воласці. 24 кастрычніка 1927 года Пастановай Прэзідыума Вярхоўнага Савета РСФСР сяло атрымала статус пасёлка. З 1929 года — адміністрацыйны цэнтр Думініцкага раёна. З кастрычніка 1932 носіць сучасную назву — Думінічы.

Катэгорыя:Пасёлкі гарадскога тыпу Калужскай вобласці
Патрык Раян

**Патрык Раян** ( — ) — амерыканскі лёгкаатлет ірландскага паходжання. На Алімпійскіх гульнях 1920 года выйграў залаты медаль у кіданні молата з вынікам 52,875 метраў і сярэбраны медаль у кіданні вагі ў 56 фунтаў.

Выйграў чэмпіянат Ірландыі ў кіданні молата 11 разоў. У 1910 годзе эміграваў у ЗША, дзе пачаў працаваць у паліцыі Нью-Ёрка. 17 жніўня 1913 года на спаборніцтвах у Нью-Ёрку ўсталяваў першы афіцыйны сусветны рэкорд у кіданні молата — 57,77 м. Усяго ж 7 разоў станавіўся чэмпіёнам ЗША ў кіданні молата і 2 разы чэмпіёнам ЗША ў кіданні вагі ў 56 фунтаў. Падчас Першай сусветнай вайны ён уступіў у армію ЗША і служыў у Францыі. У 1924 годзе ён вярнуўся ў Ірландыю.

Катэгорыя:Кідальнікі молата Ірландыі
Катэгорыя:Кідальнікі молата ЗША
Катэгорыя:Ваенныя ЗША
Катэгорыя:Алімпійскія чэмпіёны ад ЗША
Катэгорыя:Алімпійскія чэмпіёны па лёгкай атлетыцы
Катэгорыя:Лёгкаатлеты на летніх Алімпійскіх гульнях 1920 года
Катэгорыя:Чэмпіёны летніх Алімпійскіх гульняў 1920 года
Катэгорыя:Сярэбраныя прызёры летніх Алімпійскіх гульняў 1920 года
Вышэйшая ліга чэмпіянату Беларусі па хакеі з шайбай 2003/2004

**Чэмпіянат Беларусі па хакеі з шайбай 2003/2004** — 12-ы сезон мацнейшага дывізіёна чэмпіянату Беларусі па хакеі з шайбай. У турніры прынялі ўдзел 10 клубаў з Беларусі.

## Рэгулярны сезон 
## Плэй-оф 
Чвэрцьфіналы
* **Керамін Мінск** — Віцебск 2-0
* **Дынама Мінск** — Нёман Гродна 2-0
* **Гомель** — Хімік-СКА Наваполацк 2-0
* **Юнацтва-Мінск** — Хімвалакно Магілёў 2-0
Паўфіналы
* **Керамін Мінск** — Дынама Мінск 3-0
* **Юнацтва-Мінск** — Гомель 3-2
Фінал
* **Юнацтва-Мінск** — Керамін Мінск 3-0
Матч за 3-е месца
* **Гомель** — Дынама Мінск 3-1

## Спасылкі 
* Афіцыйны сайт   
* Архіў 

2003/04
Катэгорыя:Спорт у Беларусі ў 2003 годзе
Катэгорыя:Спорт у Беларусі ў 2004 годзе
Катэгорыя:2003 год у хакеі
Катэгорыя:2004 год у хакеі
Ракхігархі

thumb|Месца даследаванняў
**Ракхігархі** () — помнік археалогіі на месцы найбуйнейшага вядомага горада Індскай цывілізацыі. Знаходзіцца ў штаце Хар’яна на паўночным захадзе Індыі. Агульная плошча — 350 га.

## Даследаванне 
Ракхігархі — значны паводле плошчы помнік, што знаходзіцца каля аднайменнай вёскі за 120 км на паўночны захад ад Дэлі. Ён складаецца з 11 пагоркаў. За 3,1 км на паўднёвы захад ад Ракхігархі месціцца Гамра, іншы помнік Індскай цывілізацыі, які пакуль не вывучаны.

Першыя разведвальныя раскопкі Археалагічная служба Індыі правяла ў 1961 г. У 1969 г. помнік быў задакументаваны, зямля перададзена пад кантроль універсітэта Курукшэтры. Але мясцовыя жыхары захапілі частку плошчы помніка і выкарысталі яе для будаўніцтва жытла. З 1997 г. арганізуюцца сталыя археалагічныя даследаванні. Археолагі здолелі атрымаць права на вяртанне захопленых зямель у склад тэрыторый для вывучэння, змагаюцца за ахову помніка і спыненне практыкі раскрадання артэфактаў. У 2018 г. адбылося першае паспяховае палеагенетычнае даследаванне рэшткаў прадстаўніцы Індскай цывілізацыі, знойдзеных у Ракхігархі.

## Гісторыя 
Ракхігархі з’яўляецца найбуйнейшым з вядомых археалагічных помнікаў Індскай цывілізацыі, пераўзыходзіць Махенджа-Дара. Археолагамі выяўлена, што першыя паселішчы эпохі ранняй Харапы ўзніклі на яго месцы 6420±110 гадоў таму. Прадстаўнікоў Індскай цывілізацыі прыцягвалі ўрадлівыя алювіяльныя глебы і адсутнасць паводак, паколькі навакольныя рэкі жывіліся толькі мусонамі. Улетку яны стваралі паток, што бег па старым рэчышчам пасляледавіковай эпохі на ўсход ад сістэмы Інда. 

У сярэдзіне 3 тысячагоддзя да н.э. адбылася ўрбанізацыя. Ракхігархі ператварыўся ў буйны горад з планаванай архітэктурай. Мяркуюць, што яго насельніцтва магло дасягаць 60 000 чалавек. Гараджане займаліся вырабам керамічнага посуду, убораў, ведалі ткацтва і металургію. Большасць пабудоў узводзілася з сырцовай цэглы. Існавала каналізацыя. Вуліцы былі не вельмі шырокімі, але яны брукаваліся.

Падчас раскопак у Ракхігархі былі выяўлены ювелірная майстэрня, яміны і агмяні, што маглі быць месцамі для ахвярапрынашэнняў, сямікамерны свіран, могілкі, апсідальныя пабудовы. Найбольш цікавыя знаходкі: бронзавыя, срэбраныя і медныя прылады, тэракотавыя статуэткі і пячаткі, рыбалоўныя крукі, гузікі. На некаторых прадметах засталіся сляды баваўнянай тканіны.

## Спасылкі 
* Rakhigarhi, the biggest Harappan site
* Ancient Site of Rakhigarhi
* Press Note by prof. V. Shinde
* Rakigarhi - Harappa

Катэгорыя:Археалагічныя аб’екты ў Індыі
Катэгорыя:Бронзавы век
Катэгорыя:Харапская цывілізацыя
Катэгорыя:Хар’яна
Рамэн Канон

**Рамэн Канон** (фр. Romain Cannone; нар. , Булонь-Біянкур) — французскі фехтавальшчык-шпажыст, чэмпіён летніх Алімпійскіх гульняў 2020 у Токіа.

Нарадзіўся 12 красавіка 1997 года ў горадзе Булонь-Біянкур, Францыя. Разам з сям’ёй пераехаў у Бразілію, калі яшчэ хадзіў у дзіцячы сад. Затым яго сям’я пераехала ў Ніжні Іст-Сайд ў Нью-Ёрку, там ён і пачаў займацца фехтаваннем ва ўзросце 12 гадоў, пасля трэніраваўся пад кіраўніцтвам Майкла Макрацова ва ўзросце 13 гадоў у Нью-Ёркскай акадэміі фехтавання на Коні-Айлэндзе.

У 2019 годзе Канон заняў 30-е месца ў асабістым першынстве свету па мужчынскай шпазе ў Будапешце. Да свайго залатога медаля на Алімпійскіх гульнях у Токіа 2020 яго найвышэйшым дасягненнем было 7-е месца на чэмпіянаце свету ў Ванкуверы 8 лютага 2019 года. У 2019 годзе, калі Канон прайшоў кваліфікацыю на Алімпійскія гульні, ён быў студэнтам у Бізнес-школе Скема.
Пільнянскі сельсавет

**Пільня́нскі сельсавет** — былая адміністрацыйна-тэрытарыяльная адзінка ў складзе Краснапольскага раёна Магілёўскай вобласці. Цэнтр — вёска Пільня.

Утвораны 8 ліпеня 1960 года ў складзе Крычаўскага раёна Магілёўскай вобласці БССР шляхам аб’яднання скасаваных Зябенскага і Ушакоўскага сельсаветаў. З 25 снежня 1962 года ў складзе Краснапольскага раёна. 16 верасня 1963 года цэнтр сельсавета перанесены ў вёску Ушакі, сельсавет перайменаваны ва Ушакоўскі.

## Літаратура 
* Административно-территориальное устройство БССР: справочник: в 2 т. / С.Д. Гриневич и др. — Главное архивное управление при Совете Министров БССР, Институт философии и права Академии наук БССР. — Т. 2: (1944―1980 гг.). — Минск: «Беларусь», 1987. — 283 с.

Катэгорыя:Былыя сельсаветы Краснапольскага раёна
Катэгорыя:Былыя сельсаветы Крычаўскага раёна
Катэгорыя:Сельсаветы Беларусі, утвораныя ў 1960 годзе
Катэгорыя:Сельсаветы Беларусі, скасаваныя ў 1963 годзе
Прапойскі сельсавет

**Прапо́йскі сельсавет** — былая адміністрацыйна-тэрытарыяльная адзінка ў складзе Прапойскага раёна Магілёўскай акругі. Цэнтр — мястэчка Прапойск.

Утвораны 20 жніўня 1924 года ў складзе Прапойскага раёна Магілёўскай акругі БССР. 24 верасня 1926 года скасаваны ў сувязі з утварэннем Прапойскага местачковага Савета.

## Літаратура 
* Административно-территориальное устройство БССР: справочник: в 2 т. / А.И. Карпачева и др. / Главное архивное управление при Совете Министров БССР, Институт философии и права Академии наук БССР. — Т. 1: (1917―1941 гг.). — Мн., «Беларусь», 1985. — 390 с.

Катэгорыя:Былыя сельсаветы Слаўгарадскага раёна
Катэгорыя:Сельсаветы Беларусі, утвораныя ў 1924 годзе
Катэгорыя:Сельсаветы Беларусі, скасаваныя ў 1926 годзе
Зябенскі сельсавет

**Зябе́нскі сельсавет** — былая адміністрацыйна-тэрытарыяльная адзінка ў складзе Крычаўскага раёна Магілёўскай вобласці. Цэнтр — вёска Зябень.

Утвораны 20 жніўня 1924 года ў складзе Чэрыкаўскага раёна Магілёўскай акругі БССР. Пасля скасавання акруговай сістэмы 26 ліпеня 1930 года ў Чэрыкаўскім раёне БССР, з 20 лютага 1938 года — Магілёўскай вобласці. З 16 верасня 1959 года ў складзе Крычаўскага раёна. 8 ліпеня 1960 года скасаваны, тэрыторыя ўвайшла ў склад новаўтворанага Пільнянскага сельсавета.

## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.

Катэгорыя:Былыя сельсаветы Крычаўскага раёна
Катэгорыя:Былыя сельсаветы Чэрыкаўскага раёна
Катэгорыя:Сельсаветы Беларусі, утвораныя ў 1924 годзе
Катэгорыя:Сельсаветы Беларусі, скасаваныя ў 1960 годзе
Зенфтэнберг

**Зенфтэнберг** (, ) — горад на ўсходзе Германіі ў складзе федэральнай зямлі Брандэнбург.

Гэта раённы горад раёна Оберспрэвальд-Лаўзіц, размешчаны на рацэ Шварцэн-Эльстэр і Зенфтэнбергскім возеры, якое з’яўляецца адным з найбуйнейшых тэхнагенных азёр Германіі. Сам Зенфтэнберг знаходзіцца ў Ніжняй Лужыцы і з’яўляецца яе чацвёртым па велічыні горадам, а некаторыя гарадскія раёны, заснаваныя ў 2001 годзе, знаходзяцца ў Верхняй Лужыцы.

З 9 верасня 2016 года Зенфтэнберг быў прызнаны курортам.

Горад размешчаны на заходнім ускрайку афіцыйнага арэала сорбаў.

## Спасылкі 
Катэгорыя:Гарады Брандэнбурга
Брандэнбургскі тэхнічны ўніверсітэт

**Брандэнбургскі тэхнічны ўніверсітэт** () — нямецкая дзяржаўная вышэйшая навучальная ўстанова са статусам універсітэта з сядзібай у гарадах Котбус і Зенфтэнберг.

## Агульная характарыстыка 
Вучэльня з'яўляецца другім па велічыні ўніверсітэтам Брандэнбурга пасля Патсдамскага ўніверсітэта. Універсітэцкія кампусы размешчаны ў гарадах Котбус і Зенфтэнберг на поўдні Брандэнбурга паміж Берлінам і Дрэздэнам. Цэнтральны кампус ў Котбусе знаходзіцца недалёка ад гістарычнага цэнтра. Яшчэ адзін меншы кампус ў Котбусе размешчаны ў раёне Заксендорф на поўдні горада. Адлегласць паміж цэнтральным кампусам ў Котбусе і кампусам ў Зенфтэнбергу складае 40 кіламетраў.

## Факультэты 
* Факультэт матэматыкі, прыродазнаўчых навук і інфарматыкі
* Факультэт архітэктуры, інжынернага будаўніцтва і горадабудаўніцтва
* Факультэт машынабудавання, электратэхнікі і эканамічнай інжынерыі
* Факультэт экалагічных навук і тэхналагічнай тэхнікі

## Спасылкі 
* Афіцыйная інтэрнэт-старонка ўстановы

Катэгорыя:Універсітэты Германіі
Дзяржаўная акадэмія выяўленчага мастацтва Карлсруэ

**Дзяржаўная акадэмія выяўленчага мастацтва Карлсруэ** () — нямецкая дзяржаўная вышэйшая навучальная ўстанова з сядзібай у горадзе Карлсруэ.

## Агульная характарыстыка 
Акадэмія была заснавана ў 1854 годзе вялікім герцагам Бадэнскім Фрыдрыхам I. Першым дырэктарам вучэльні быў мастак-пейзажыст Ёган Вільгельм Шырмер. Сёння акадэміяй кіруе мастак Эрнст Карамель. Маючы ў сярэднім 300 вучняў, яна з'яўляецца адной з невялікіх нямецкіх вышэйшых мастацкіх школ. Акадэмія падзелена паміж трыма будынкамі ў Карлсруэ, уключаючы замак Шайбенхардт.

## Спасылкі 
* Афіцыйная інтэрнэт-старонка ўстановы

Катэгорыя:Універсітэты Германіі
Катэгорыя:Нюрнберг
Ліпск (археалагічны помнік, Ляхавіцкі раён)

**Ліпск** — археалагічны помнік — стаянка фінальнага палеаліту і ранняга мезаліту за 2 км на поўдзень ад в. Ліпск Ляхавіцкага раёна Брэсцкай вобласці, на краі нізкай правабярэжнай тэрасы р. Шчара. Выявіў у 1986 годзе М. М. Чарняўскі.

Даўжыня 500 м, шырыня каля 100 м. Знойдзены масіўны крамянёвы інвентар: высокія канцавыя скрабкі, рэтушныя разцы, рэжучыя прылады, аднапляцовачныя нуклеусы.

## Літаратура 
Чарняўскі, М. М. Ліпск / М. М. Чарняўскі // Археалогія Беларусі: энцыклапедыя: у 2 т. / [склад. Ю. У. Каласоўскі; рэдкал.: Т. У. Бялова (гал. рэд.) і інш.]. Т. 2: Л — Я. — Мн.: Беларуская Энцыклапедыя, 2009. — 492, [1] c. — С. 19. — ISBN 978-985-11-0354-2.

Катэгорыя:Ліпск (Ляхавіцкі раён)
Катэгорыя:Курганныя могільнікі Ляхавіцкага раёна
Courage (фільм)

**«Courage»** — дакументальны фільм беларускага рэжысёра Аляксея Палуяна пра падзеі лета-восені 2020 года ў Беларусі.

## Сюжэт 
Кінакарціна дэманструе кадры, зробленыя на рэпетыцыях і выступах акцёраў «Свабоднага тэатра», на масавых пратэстах у канцы лета і пачатку восені 2020 года ў Мінску, на акцыі ў памяць забітага сілавікамі Аляксандра Тарайкоўскага, а таксама каля ізалятара на Акрэсціна. У працы ёсць таксама архіўныя кадры з 1990-х гадоў — дэманстрацый пратэсту і акцый у памяць пра зніклых апазіцыянераў.

## Прэм’ера 
Прэм’ера фільма адбылася 5 сакавіка 2021 года на Берлінскім міжнародным кінафестывалі ў рамках пазаконкурснай праграмы — секцыі «Berlinale Special».

## Здымкі 
ы]]
Здымкі былі пачаты яшчэ ў канцы 2018 года. Першапачаткова планавалася расказаць пра тое, як жывецца і працуецца незалежным мастакам, якія кажуць тое, што яны лічаць праўдай, і закранаюць палітычныя тэмы ў сваім мастацтве.

Катэгорыя:Фільмы 2021 года
Катэгорыя:Пратэсты ў Беларусі (2020—2021)
Катэгорыя:Фільмы на беларускай мове
Катэгорыя:Фільмы на рускай мове
Катэгорыя:Фільмы, заснаваныя на рэальных падзеях
Катэгорыя:Дакументальныя фільмы Беларусі
Катэгорыя:Фільмы Аляксея Палуяна
Брэменскі ўніверсітэт Якабса

**Брэменскі ўніверсітэт Якабса** () — нямецкая прыватная вышэйшая навучальная ўстанова са статусам універсітэта з сядзібай у горадзе Брэмен.

## Агульная характарыстыка 
У 1999 годзе пры падтрымцы Брэменскага ўніверсітэта, Універсітэта Райса ў Х'юстане (Тэхас, ЗША) і вольнага горада Брэмена быў заснаваны Брэменскі міжнародны ўніверсітэт, які пачаў вучэбную дзейнасць восенню 2001 года. Пасля фінансавых праблем універсітэта ў лістападзе 2006 года Фундацыя Якабса, заснаваная вейцарскім прадпрымальнікам нямецкага паходжання і філантропам Клаусам Іаганам Якабсам, інвеставала 200 мільёнаў еўра ў вучэльню і ўзяла на сябе кіраўніцтва ёю. У выніку ўніверсітэт атрымаў цяперашнюю назву ў пачатку 2007 года. 

## Спасылкі 
* Афіцыйная інтэрнэт-старонка ўстановы

Катэгорыя:Універсітэты Германіі
Харлі Дэвідсан і Мальбара

**«Харлі  Дэвідсан і Мальбара»** () — амерыканскі мастацкі фільм рэжысёра Саймана Уінсера, зняты ў 1991 годзе. Галоўную ролю выканаў Мікі Рурк.

## Спасылкі
Катэгорыя:Фільмы-баевікі ЗША
Катэгорыя:Вестэрны ЗША
Катэгорыя:Дарожныя фільмы
Катэгорыя:Фільмы MGM
Северцаў

**Северцаў** — прозвішча.

## Вядомыя носьбіты 
* Аляксей Мікалаевіч Северцаў (1866—1936) — рускі біёлаг.
* Мікалай Аляксеевіч Северцаў (1827—1885) — рускі заолаг, зоагеограф і падарожнік.
Морган Тэйлар

**Фрэдэрык Морган Тэйлар** (;  — ) — амерыканскі лёгкаатлет, які спецыялізаваўся ў бегу з бар’ерамі.

## Біяграфія 
Алімпійскі чэмпіён у бегу на 400 метраў з бар’ерамі (1924). На наступных двух Алімпіядах заваёўваў «бронзу» ў бегу на 400 метраў з бар’ерамі. Быў сцяганосцам алімпійскай зборнай ЗША на Гульнях-1932. Неаднаразовы чэмпіён ЗША. Экс-рэкардсмен свету па бегу на 400 метраў з бар’ерамі і ў эстафеце 4 × 440 ярдаў.

Працаваў распаўсюднікам «Чыкага Трыб’юн», затым — настаўнікам і трэнерам, паралельна працягваў працаваць у рытэйле.

Сын — Фрэнк «Баз» Тэйлар малодшы (1931—2010) — быў лёгкаатлетам, перамагаў на нацыянальных спаборніцтвах, пазней — прэзідэнт Асацыяцыі гольфа ЗША.

Катэгорыя:Бегуны з бар’ерамі ЗША
Катэгорыя:Алімпійскія чэмпіёны ад ЗША
Катэгорыя:Алімпійскія чэмпіёны па лёгкай атлетыцы
Катэгорыя:Лёгкаатлеты на летніх Алімпійскіх гульнях 1924 года
Катэгорыя:Лёгкаатлеты на летніх Алімпійскіх гульнях 1928 года
Катэгорыя:Лёгкаатлеты на летніх Алімпійскіх гульнях 1932 года
Катэгорыя:Чэмпіёны летніх Алімпійскіх гульняў 1924 года
Катэгорыя:Бронзавыя прызёры летніх Алімпійскіх гульняў 1928 года
Катэгорыя:Бронзавыя прызёры летніх Алімпійскіх гульняў 1932 года
Вышэйшая ліга чэмпіянату Беларусі па хакеі з шайбай 2004/2005

**Чэмпіянат Беларусі па хакеі з шайбай 2004/2005** — 13-ы сезон мацнейшага дывізіёна чэмпіянату Беларусі па хакеі з шайбай.

## Рэгулярны сезон 
## Плэй-оф 
Чвэрцьфіналы
* **Юнацтва-Мінск** — Хімік-СКА Наваполацк 3-0
* **Хімвалакно Магілёў** — Рыга-2000 3-0
* **Керамін Мінск** — Металургс Ліепая 3-1
* **Сокал Кіеў** — Гомель 3-2
Паўфіналы
* **Юнацтва-Мінск** — Хімвалакно Магілёў 4-0
* **Керамін Мінск** — Сокал Кіеў 4-2
Фінал
* **Юнацтва-Мінск** — Керамін Мінск 4-1
Матч за 3-е месца
* **Хімвалакно Магілёў** — Сокал Кіеў 2-0

## Спасылкі 
* Афіцыйны сайт   
* Архіў 

2004/05
Катэгорыя:Спорт у Беларусі ў 2004 годзе
Катэгорыя:Спорт у Беларусі ў 2005 годзе
Катэгорыя:2004 год у хакеі
Катэгорыя:2005 год у хакеі
Гайшынскі сельсавет

**Гайшы́нскі сельсавет** — былая адміністрацыйна-тэрытарыяльная адзінка ў складзе Слаўгарадскага раёна Магілёўскай вобласці. Цэнтр — вёска Гайшын.

Утвораны 20 жніўня 1924 года ў складзе Прапойскага раёна Магілёўскай акругі БССР. Пасля скасавання акруговай сістэмы 26 ліпеня 1930 года ў Прапойскім раёне БССР, з 20 лютага 1938 года — Магілёўскай вобласці. 23 мая 1945 года Прапойскі раён быў перайменаваны ў Слаўгарадскі. 30 лістапада 1961 года скасаваны, тэрыторыя далучана да Васькавіцкага сельсавета.

## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.

Катэгорыя:Былыя сельсаветы Слаўгарадскага раёна
Катэгорыя:Сельсаветы Беларусі, утвораныя ў 1924 годзе
Катэгорыя:Сельсаветы Беларусі, скасаваныя ў 1961 годзе
Прахораўскі сельсавет

**Прахо́раўскі сельсавет** — былая адміністрацыйна-тэрытарыяльная адзінка ў складзе Крычаўскага раёна Калінінскай акругі. Цэнтр — вёска Прахораўка.

Утвораны 20 жніўня 1924 года ў складзе Крычаўскага раёна Калінінскай акругі БССР. 21 жніўня 1925 года скасаваны, тэрыторыя ўвайшла ў склад новаўтвораных Зарубецкага і Міхеевіцкага сельсаветаў.

## Літаратура 
* Административно-территориальное устройство БССР: справочник: в 2 т. / А.И. Карпачева и др. / Главное архивное управление при Совете Министров БССР, Институт философии и права Академии наук БССР. — Т. 1: (1917―1941 гг.). — Мн., «Беларусь», 1985. — 390 с.

Катэгорыя:Былыя сельсаветы Крычаўскага раёна
Катэгорыя:Сельсаветы Беларусі, утвораныя ў 1924 годзе
Катэгорыя:Сельсаветы Беларусі, скасаваныя ў 1925 годзе
Джэром Робінс

**Джэром Робінс** (,  — ) — амерыканскі харэограф і рэжысёр. Уладальнік сумеснай прэміі «Оскар» з Робертам Уайзам за фільм «Вестсайдская гісторыя» (1961). Адзіны рэжысёр, які атрымаў гэтую прэмію за свой дэбютны фільм, які стаў і апошнім.

## Біяграфія 
Нарадзіўся ў сям’і яўрэйскіх эмігрантаў пад імем Ерамія Вільсан Рабіновіч (). У дзяцінстве вучыўся ігры на скрыпцы.

У 1936 годзе, ва ўзросце васемнаццаці гадоў, паступіў у танцавальную школу. Як танцоўшчык выступаў у камічным амплуа, стаў вядомы ў 1942 годзе пасля выканання ролі Пятрушкі ў аднайменным балеце Ігара Стравінскага. У сярэдзіне саракавых гадоў быў членам камуністычнай партыі Амерыкі, за што пазней пераследваўся за «антыамерыканскую дзейнасць».

Стаў балетмайстрам трупы Нью-Ёрк Сіці балет па запрашэнні Джорджа Баланчына. Шматгадовае творчае супрацоўніцтва двух балетмайстраў з’яўляецца унікальным у гісторыі балетнага тэатра: з’яўляючыся поўнай супрацьлегласцю адзін аднаго як па стылі, так і па прынцыпе працы, яны доўгія гады займалі раўнапраўнае становішча ў трупе. У адрозненне ад Баланчына, які ўвесь час патрабаваў ад выканаўцаў пераадольваць сябе, выходзіць за межы сваіх тэхнічных магчымасцяў, Робінс больш увагі звяртаў на акцёрскія аспекты працы. Таксама яго адрознівала незвычайнае пачуццё гумару, што знайшло сваё адлюстраванне ў балеце «Канцэрт» (1956).

Робінс актыўна працаваў як у балеце, куды ён прыўнёс прыёмы эстраднага джаз-танца, так і ў мюзікле. Свой першы спектакль, балет «Матросы на беразе» на музыку Леанарда Бернстайна (1944), ён у тым жа годзе пераставіў на Брадвеі ў якасці мюзікла «Звальненне ў горад».

Асаблівую вядомасць Робінсу прынёс фільм «Вестсайдская гісторыя» (1961), зняты паводле ўласнага мюзіклу 1957 года. Пісьменнае лібрэта, дынамічны сюжэт, экспрэсіўная харэаграфія, у якой зліліся класічная тэхніка і сучасны танец, зрабілі гэты фільм-мюзікл вядомым ва ўсім свеце, а яго стваральніку прынеслі прэмію «Оскар» 1962 года ў намінацыі «лепшая рэжысура» (упершыню гэтая ўзнагарода была падзелена двума людзьмі). Апошнім мюзіклам, пастаўленым Робінсам, стаў «Скрыпач на даху» (1964).

Катэгорыя:Рэжысёры ЗША
Катэгорыя:Балетмайстры ЗША
Катэгорыя:Памерлі ад інсульту
Павел Анатолевіч Калабкоў

**Павел Анатолевіч Калабкоў** (; нар. , , СССР) — расійскі спартсмен і дзяржаўны дзеяч. Член праўлення — намеснік генеральнага дырэктара ПАТ «Газпрам нафта» з 2 сакавіка 2020 года.

Міністр спорту Расійскай Федэрацыі з 19 кастрычніка 2016 года па 15 студзеня 2020 (выконваючы абавязкі з 8 па 18 мая 2018 і з 15 па 21 студзеня 2020). Сапраўдны дзяржаўны саветнік Расійскай Федэрацыі 2-га класа (2016). Палкоўнік (2004). Фехтавальшчык на шпагах. Алімпійскі чэмпіён (2000). Шасціразовы чэмпіён свету і двухразовы чэмпіён Еўропы.
Аляксей Мікалаевіч Северцаў

**Аляксей Мікалаевіч Се́верцаў** (;  — ) — рускі і савецкі біёлаг, заснавальнік эвалюцыйнай марфалогіі жывёл. Акадэмік Акадэміі навук СССР (1920), Акадэміі навук Украінскай ССР (1925). Сын М. А. Северцава, бацька С. А. Северцава.

## Біяграфія 
М. А. Северцаў нарадзіўся ў Маскве. У 1890 годзе скончыў фізіка-матэматычны факультэт Маскоўскага ўніверсітэта. Вучань М. А. Мензбіра. Застаўся ва ўніверсітэце і ў 1895 годзе атрымаў званне магістра заалогіі, у 1898 годзе — доктара заалогіі. Працаваў за мяжой у Францыі, Іспаніі, Італіі. З 1899 года прафесар Юр’еўскага ўніверсітэта, з 1902 года — прафесар Кіеўскага ўніверсітэта. У 1911—1930 гадах А. М. Северцаў у Маскоўскім універсітэце — ардынарны прафесар кафедры заалогіі, параўнальнай анатоміі і фізіялогіі фізіка-матэматычнага факультэта, правадзейны член Навукова-даследчага інстытута заалогіі пры ім у 1922—1930 гадах і член універсітэцкай камісіі дапамогі галадаючым (1922). З 1930 года дырэктар Лабараторыі эвалюцыйнай марфалогіі Акадэміі навук СССР.

Памёр А. М. Северцаў 19 снежня 1936 года. Пахаваны на Новадзявочых могілках у Маскве.

## Навуковая дзейнасць 
Аўтар навуковых прац па параўнальнай анатоміі і эмбрыялогіі пазваночных жывёл, заканамернасцях эвалюцыйнага працэсу. Аднавіў філагенетычнае дрэва ніжэйшых пазваночных, распрацаваў вучэнне пра біялагічны прагрэс, тыпы філагенетычных змен органаў і функцый. Высунуў тэорыю паходжання пяціпальцавай канечнасці з 7—10-прамянёвай канечнасці продкаў, якая адбылася, у сваю чаргу, ад шматпрпрамянёвага плаўніка старажытных рыбападобных форм. Распрацаваў тэорыю філэмбрыягенезу. Займаўся праблемамі ўзаемаадносін індывідуальнага і гістарычнага развіцця і інш. Адкрыў закон змены фаз (напрамкаў) эвалюцыі, правіла чаргавання галоўных напрамкаў эвалюцыі (Северцава закон).

## Літаратура 
* 
* 

## Спасылкі 
*  
*  // Летопись Московского университета

Катэгорыя:Асобы на марках
Катэгорыя:Прафесары МДУ
Катэгорыя:Правадзейныя члены АН СССР
Катэгорыя:Акадэмікі АН УССР
Катэгорыя:Выкладчыкі Кіеўскага ўніверсітэта
Катэгорыя:Заолагі Расіі
Катэгорыя:Заолагі СССР
Катэгорыя:Эвалюцыяністы
Трынэ Хатэстад

**Трынэ Хатэстад** (, імя пры нараджэнні — Эльза Катрын Сульберг, ; нар. , Лёрэнскуг, Нарвегія) — нарвежская кідальніца дзіды, алімпійская чэмпіёнка Гульняў у Сіднеі, бронзавы прызёр Гульняў у Атланце, двухразовая чэмпіёнка свету, чэмпіёнка Еўропы. Удзельніца 5 запар летніх Алімпіяд, з 1984 па 2000 год.

Хатэстад дэбютавала на спаборніцтвах па кіданні дзіды ў 1981 годзе на моладзевым чэмпіянаце Еўропы, дзе яна заняла 5 месца. У пачатку 1990-х Хатэстад лічылася адным з лідараў у жаночым кіданні дзіды. У 1993 годзе яна заваявала свой першы міжнародны тытул, перамогшы на чэмпіянаце свету па лёгкай атлетыцы ў Штутгарце. У наступным годзе да тытула чэмпіёнкі свету яна дадала тытул чэмпіёнкі Еўропы, перамогшы на чэмпіянаце Еўропы па лёгкай атлетыцы ў Хельсінкі. На Алімпійскіх гульнях Хатэстад упершыню заваявала алімпійскі медаль — бронзавы — у 1996 годзе ў Атланце. У наступным годзе яна зноў перамагла на чэмпіянаце свету, які на гэты раз праходзіў у Афінах. Але ўжо на наступным чэмпіянаце свету ў Севільі ў 1999 годзе, Хатэстад страціла тытул чэмпіёнкі свету, здолеўшы заняць толькі трэцяе месца. Галоўная перамога да Хатэстад прыйшла ў 2000 годзе на летняй Алімпіядзе ў Сіднеі, дзе яна стала алімпійскай чэмпіёнкай.

За сваю кар’еру Хатэстад тройчы ўсталёўвала сусветныя рэкорды. У маладосці таксама лічылася перспектыўнай гандбалісткай, гуляючы за клуб другой нарвежскай лігі.

Трынэ Хатэстад замужам за Андэрсам Хатэстадам, мае чацвярых дзяцей.

Катэгорыя:Кідальнікі кап’я Нарвегіі
Катэгорыя:Алімпійскія чэмпіёны ад Нарвегіі
Катэгорыя:Алімпійскія чэмпіёны па лёгкай атлетыцы
Катэгорыя:Чэмпіёны летніх Алімпійскіх гульняў 2000 года
Катэгорыя:Бронзавыя прызёры летніх Алімпійскіх гульняў 1996 года
Катэгорыя:Лёгкаатлеты на летніх Алімпійскіх гульнях 1984 года
Катэгорыя:Лёгкаатлеты на летніх Алімпійскіх гульнях 1988 года
Катэгорыя:Лёгкаатлеты на летніх Алімпійскіх гульнях 1992 года
Катэгорыя:Лёгкаатлеты на летніх Алімпійскіх гульнях 1996 года
Катэгорыя:Лёгкаатлеты на летніх Алімпійскіх гульнях 2000 года
Катэгорыя:Чэмпіёны свету па лёгкай атлетыцы
Катэгорыя:Чэмпіёны Еўропы па лёгкай атлетыцы
Томі Хаас

**Томас Марыа «Томі» Хаас** (; нар. , , ФРГ) — нямецкі прафесійны тэнісіст і спартыўны адміністратар, былая другая ракетка свету ў адзіночным разрадзе. Прызёр Алімпійскіх гульняў у адзіночным разрадзе; пераможца 15 турніраў ATP (14 — у адзіночным разрадзе); чатырохразовы паўфіналіст турніраў Вялікага шлема ў адзіночным разрадзе (тройчы — у Аўстраліі); двухразовы ўладальнік каманднага Кубка свету (1998, 2005) у складзе нацыянальнай зборнай Германіі.

Катэгорыя:Тэнісісты Германіі
Катэгорыя:Тэнісісты на летніх Алімпійскіх гульнях 2000 года
Катэгорыя:Тэнісісты на летніх Алімпійскіх гульнях 2004 года
Катэгорыя:Сярэбраныя прызёры летніх Алімпійскіх гульняў 2000 года
Хары Лаўрэйсен

**Хары Лаўрэйсен** (; нар. , Бергейк, Нідэрланды) — нідэрландскі велагоншчык. Двухразовы залаты прызёр Алімпійскіх гульняў, які выйграў індывідуальны спрынт і камандны спрынт на Летніх Алімпійскіх гульнях 2020 года. Лаўрэйсен таксама ўдзельнічаў у Чэмпіянаце Еўропы па лёгкай атлетыцы UEC 2016 у камандным спрынце. Шасціразовы ўладальнік тытула чэмпіёна свету, у тым ліку трохразовы чэмпіён у камандным спрынце (2018, 2019 і 2020), двухразовы чэмпіён у індывідуальным спрынце (2019 і 2020) і ў кейрыне (2020).

## Біяграфія 
Хары Лаўрэйсен пачаў веласіпедную кар’еру ва ўзросце шасці гадоў у якасці гоншчыка BMX. Станавіўся шматразовым чэмпіёнам Галандыі сярод моладзі і чэмпіёнам Еўропы сярод моладзі. Сур’ёзная траўма пляча перашкодзіла яму працягнуць удзельнічаць у BMX, і ён пераключыўся на веласпорт на трэку.

У 2016 годзе Лаўрэйсен заняў другое месца ў спрынце і стаў бронзавым прызёрам у кейрыне.

У 2020 годзе ў Берліне ён стаў трохразовым чэмпіёнам свету ў спрынце, кейрыне і камандным спрынце (разам з Джэфры Хугландам, Роем ван дэн Бергам і Матэйсам Бюхлі).

Катэгорыя:Велагоншчыкі Нідэрландаў
Катэгорыя:Алімпійскія чэмпіёны ад Нідэрландаў
Катэгорыя:Алімпійскія чэмпіёны па веласпорце
Катэгорыя:Чэмпіёны летніх Алімпійскіх гульняў 2020 года
Катэгорыя:Велагоншчыкі на летніх Алімпійскіх гульнях 2020 года
Арсі Хар’ю

**Арсі Хар’ю** (; нар. , Курыка, Фінляндыя) — фінскі штурхальнік ядра, алімпійскі чэмпіён 2000 года ў Сіднеі, бронзавы прызёр чэмпіянату свету 2001 года ў Эдмантане і чэмпіянату Еўропы ў памяшканні 1998 года ў Валенсіі.

## Біяграфія 
Арсі дэбютаваў на міжнароднай арэне ў 1992 годзе. У 1999 годзе выйграў чэмпіянат Фінляндыі ў памяшканні, а ў 2000 годзе — на адкрытым паветры. Першы раз сышоў са спорту ў 2005 годзе. З 2010 года працуе асабістым трэнерам фінскай штурхальніцы ядра Суві Хелін. У 2011 годзе на некаторы час вярнуўся да спаборніцтваў, але, не здолеўшы набраць былую форму, у 2012 годзе завяршыў спартыўную кар’еру канчаткова.

Катэгорыя:Штурхальнікі ядра Фінляндыі
Катэгорыя:Алімпійскія чэмпіёны ад Фінляндыі
Катэгорыя:Алімпійскія чэмпіёны па лёгкай атлетыцы
Катэгорыя:Лёгкаатлеты на летніх Алімпійскіх гульнях 1996 года
Катэгорыя:Лёгкаатлеты на летніх Алімпійскіх гульнях 2000 года
Катэгорыя:Чэмпіёны летніх Алімпійскіх гульняў 2000 года
Катэгорыя:Трэнеры Фінляндыі
Жаан Льянерас

**Жаан Льянерас Расельё** (; нар. , Парэрас, Мальёрка) — іспанскі велагоншчык, двухразовы алімпійскі чэмпіён (2000 і 2008) у гонцы па ачках, двухразовы сярэбраны прызёр летніх Алімпійскіх гульняў (2004 — гонка па ачках і 2008 — мэдысан). Сяміразовы чэмпіён свету (4 разы — гонка па ачках, 3 разы — мэдысан).

Першапачаткова Льянерас вырашыў завяршыць кар’еру ў 2006 годзе, але ў 2008 годзе вярнуўся і ва ўзросце 39 гадоў на Алімпіядзе ў Пекіне выйграў золата ў гонцы па ачках, а разам з Антоніа Таўлерам упершыню выйграў алімпійскую ўзнагароду ў мэдысан — срэбра. Льянерас — адзіны двухразовы алімпійскі чэмпіён у гонцы па ачках, відзе, які ўвайшоў у алімпійскую праграму ў 1984 годзе. На закрыцці Алімпіяды ў Пекіне Льянерасу было даверана несці сцяг Іспаніі.

Катэгорыя:Велагоншчыкі Іспаніі
Катэгорыя:Алімпійскія чэмпіёны ад Іспаніі
Катэгорыя:Алімпійскія чэмпіёны па веласпорце
Катэгорыя:Чэмпіёны летніх Алімпійскіх гульняў 2000 года
Катэгорыя:Чэмпіёны летніх Алімпійскіх гульняў 2008 года
Катэгорыя:Сярэбраныя прызёры летніх Алімпійскіх гульняў 2004 года
Катэгорыя:Сярэбраныя прызёры летніх Алімпійскіх гульняў 2008 года
Катэгорыя:Велагоншчыкі на летніх Алімпійскіх гульнях 1996 года
Катэгорыя:Велагоншчыкі на летніх Алімпійскіх гульнях 2000 года
Катэгорыя:Велагоншчыкі на летніх Алімпійскіх гульнях 2004 года
Катэгорыя:Велагоншчыкі на летніх Алімпійскіх гульнях 2008 года
Катэгорыя:Чэмпіёны свету па трэкавых велагонках
Хервасіа Дэфер

**Хервасіа Дэфер Анхель** (; нар. ) — іспанскі гімнаст, двухразовы алімпійскі чэмпіён 2000 і 2004 гадоў у апорным скачку, сярэбраны прызёр Алімпійскіх гульняў 2008 года ў вольных практыкаваннях. Двухразовы віцэ-чэмпіён свету (1999 і 2007) у вольных практыкаваннях.

Рост — 166 см, вага — 69 кг. Абвясціў аб завяршэнні спартыўнай кар’еры ў 2011 годзе.

Катэгорыя:Гімнасты Іспаніі
Катэгорыя:Алімпійскія чэмпіёны па спартыўнай гімнастыцы
Катэгорыя:Алімпійскія чэмпіёны ад Іспаніі
Катэгорыя:Чэмпіёны летніх Алімпійскіх гульняў 2000 года
Катэгорыя:Чэмпіёны летніх Алімпійскіх гульняў 2004 года
Катэгорыя:Сярэбраныя прызёры летніх Алімпійскіх гульняў 2008 года
Катэгорыя:Гімнасты на летніх Алімпійскіх гульнях 2000 года
Катэгорыя:Гімнасты на летніх Алімпійскіх гульнях 2004 года
Катэгорыя:Гімнасты на летніх Алімпійскіх гульнях 2008 года
Ларс Фроландэр

**Ларс Арнэ Фроландэр** (, нар., Будэн, Швецыя) — шведскі плывец, алімпійскі чэмпіён 2000 года, шматразовы чэмпіён свету, Еўропы і Швецыі. Усяго на Алімпійскіх гульнях, чэмпіянатах свету і Еўропы заваяваў за кар’еру больш за 50 узнагарод. Сваю першую ўзнагароду на вышэйшым узроўні выйграў у 1992 годзе на Алімпіядзе ў Барселоне, апошнюю — у 2010 годзе на чэмпіянаце Еўропы ў Будапешце. Найбольш паспяховы адрэзак у кар’еры Ларса прыйшоўся на канец 1990-х — пачатак 2000-х.

Прадстаўляў Швецыю ў плаванні на летніх Алімпійскіх гульнях 1992 года, а таксама на гульнях 1996, 2000, 2004, 2008 і 2012 гадоў.

У 2000 годзе пасля перамогі на Алімпійскіх гульнях у Сіднеі быў удастоены залатога медаля Svenska Dagbladet, які ўручаецца найлепшаму спартсмену года ў Швецыі.

Катэгорыя:Плыўцы Швецыі
Катэгорыя:Алімпійскія чэмпіёны ад Швецыі
Катэгорыя:Алімпійскія чэмпіёны па плаванні
Катэгорыя:Чэмпіёны свету па плаванні
Катэгорыя:Чэмпіёны Еўропы па плаванні
Катэгорыя:Чэмпіёны летніх Алімпійскіх гульняў 2000 года
Катэгорыя:Сярэбраныя прызёры летніх Алімпійскіх гульняў 1992 года
Катэгорыя:Сярэбраныя прызёры летніх Алімпійскіх гульняў 1996 года
Катэгорыя:Плыўцы на летніх Алімпійскіх гульнях 1992 года
Катэгорыя:Плыўцы на летніх Алімпійскіх гульнях 1996 года
Катэгорыя:Плыўцы на летніх Алімпійскіх гульнях 2000 года
Катэгорыя:Плыўцы на летніх Алімпійскіх гульнях 2004 года
Катэгорыя:Плыўцы на летніх Алімпійскіх гульнях 2008 года
Катэгорыя:Плыўцы на летніх Алімпійскіх гульнях 2012 года
Ларс Рыдэль

**Ларс Петэр Рыдэль** (; нар. , , ГДР) — нямецкі лёгкаатлет, кідальнік дыска, алімпійскі чэмпіён 1996 года, пяціразовы чэмпіён свету, чэмпіён Еўропы, 11-разовы чэмпіён Германіі. Удзельнік чатырох Алімпіяд (1992, 1996, 2000, 2004) і васьмі чэмпіянатаў свету.

Выступаў за клубы «Карл-Маркс-Штат», «Майнц», «Хемніц».

Катэгорыя:Кідальнікі дыска Германіі
Катэгорыя:Кідальнікі дыска ГДР
Катэгорыя:Алімпійскія чэмпіёны ад Германіі
Катэгорыя:Алімпійскія чэмпіёны па лёгкай атлетыцы
Катэгорыя:Чэмпіёны летніх Алімпійскіх гульняў 1996 года
Катэгорыя:Сярэбраныя прызёры летніх Алімпійскіх гульняў 2000 года
Катэгорыя:Лёгкаатлеты на летніх Алімпійскіх гульнях 1992 года
Катэгорыя:Лёгкаатлеты на летніх Алімпійскіх гульнях 1996 года
Катэгорыя:Лёгкаатлеты на летніх Алімпійскіх гульнях 2000 года
Катэгорыя:Лёгкаатлеты на летніх Алімпійскіх гульнях 2004 года
Катэгорыя:Чэмпіёны свету па лёгкай атлетыцы
Катэгорыя:Чэмпіёны Еўропы па лёгкай атлетыцы
Аніта Уладарчык

**Аніта Уладарчык** (; нар. , Равіч, Польшча) — польская кідальніца молата, трохразовая алімпійская чэмпіёнка (2012, 2016, 2020), трохразовая чэмпіёнка свету і трохразовая чэмпіёнка Еўропы. Пяць разоў (у 2009, 2010, 2015 і двойчы ў 2016 годзе) усталёўвала новы сусветны рэкорд па кіданні молата. Яна першая ў гісторыі жанчына, якая кінула молат больш чым на 80 метраў; у цяперашні час ёй належыць сусветны рэкорд сярод жанчын — 82,98 м. Станам на 2020 год ёй належаць усе 15 найлепшых вынікаў у кіданні молата сярод жанчын і 27 з 30 найлепшых.

Катэгорыя:Афіцэры ордэна Адраджэння Польшчы
Катэгорыя:Кавалеры ордэна Адраджэння Польшчы
Катэгорыя:Кідальнікі молата Польшчы
Катэгорыя:Алімпійскія чэмпіёны ад Польшчы
Катэгорыя:Алімпійскія чэмпіёны па лёгкай атлетыцы
Катэгорыя:Уладальнікі дзеючых алімпійскіх рэкордаў
Катэгорыя:Чэмпіёны свету па лёгкай атлетыцы
Катэгорыя:Чэмпіёны Еўропы па лёгкай атлетыцы
Катэгорыя:Чэмпіёны летніх Алімпійскіх гульняў 2012 года
Катэгорыя:Чэмпіёны летніх Алімпійскіх гульняў 2016 года
Катэгорыя:Чэмпіёны летніх Алімпійскіх гульняў 2020 года
Катэгорыя:Лёгкаатлеты на летніх Алімпійскіх гульнях 2008 года
Катэгорыя:Лёгкаатлеты на летніх Алімпійскіх гульнях 2012 года
Катэгорыя:Лёгкаатлеты на летніх Алімпійскіх гульнях 2016 года
Катэгорыя:Лёгкаатлеты на летніх Алімпійскіх гульнях 2020 года
Ян Ульрых

**Ян Ульрых** (; нар. , , ГДР) — прафесійны нямецкі велагоншчык, пераможца «Тур дэ Франс» і «Вуэльты», алімпійскі чэмпіён і чэмпіён свету.

Яго прафесійная кар’ера пачалася ў 1995 годзе, праз два гады ён выйграў Тур-дэ-Франс у кваліфікацыі найлепшага маладога гоншчыка і агульны залік.

Немец быў галоўным супернікам Лэнса Армстранга — Ульрых перамог на «Тур дэ Франс» толькі ў 1997 годзе, быў другім у 2000, 2001 і 2003 гадах — перамагаў тады Армстранг, пазней пазбаўлены ўсіх тытулаў. Але перамогі да немца не перайшлі, трафеі «чорнага перыяду» для «Тура» 1999—2005 гадоў да гэтага часу застаюцца без уладальнікаў.

У 2002 годзе Ульрых адбываў дыскваліфікацыю за прыём амфетамінаў.

На «Туры»-2003 на адным з вырашальных этапаў Армстранг упаў, а Ульрых, які змагаўся за лідарства ў гонцы, пачакаў яго, каб працягнуць бітву ў сумленнай барацьбе.

Катэгорыя:Велагоншчыкі Германіі
Катэгорыя:Алімпійскія чэмпіёны ад Германіі
Катэгорыя:Алімпійскія чэмпіёны па веласпорце
Катэгорыя:Чэмпіёны летніх Алімпійскіх гульняў 2000 года
Катэгорыя:Сярэбраныя прызёры летніх Алімпійскіх гульняў 2000 года
Катэгорыя:Чэмпіёны свету па шашэйных велагонках
Катэгорыя:Велагоншчыкі на летніх Алімпійскіх гульнях 2000 года
Катэгорыя:Велагоншчыкі на летніх Алімпійскіх гульнях 2004 года
Хайке Дрэкслер

**Хайке Габрыэла Дрэкслер** (, да замужжа **Хайке Габрыэла Даўтэ**, ; нар. , Гера, ГДР) — нямецкая лёгкаатлетка, спецыялізавалася ў скачках у даўжыню і ў спрынце. Таксама выступала ў сямібор’і. Адна з наймацнейшых лёгкаатлетак у гісторыі спорту, у 1999 годзе была адной з прэтэндэнтак на званне найлепшай спартсменкі XX стагоддзя па версіі ІААФ.

Адзіная спартсменка, якой удалося заваяваць два залатыя медалі ў скачках у даўжыню на Алімпіядах (у 1992 і 2000 гг.) На Алімпіядзе 1988 года заваявала адразу тры медалі: «срэбра» у скачках у даўжыню і два бронзавыя медалі ў бегу на 100 і 200 метраў.

Катэгорыя:Алімпійскія чэмпіёны па лёгкай атлетыцы
Катэгорыя:Алімпійскія чэмпіёны ад Германіі
Катэгорыя:Бегуны на кароткія дыстанцыі Германіі
Катэгорыя:Бегуны на кароткія дыстанцыі ГДР
Катэгорыя:Скакуны ў даўжыню Германіі
Катэгорыя:Скакуны ў даўжыню ГДР
Катэгорыя:Нарадзіліся ў Цюрынгіі
Катэгорыя:Чэмпіёны летніх Алімпійскіх гульняў 1992 года
Катэгорыя:Чэмпіёны летніх Алімпійскіх гульняў 2000 года
Катэгорыя:Сярэбраныя прызёры летніх Алімпійскіх гульняў 1988 года
Катэгорыя:Бронзавыя прызёры летніх Алімпійскіх гульняў 1988 года
Катэгорыя:Лёгкаатлеты на летніх Алімпійскіх гульнях 1988 года
Катэгорыя:Лёгкаатлеты на летніх Алімпійскіх гульнях 1992 года
Катэгорыя:Лёгкаатлеты на летніх Алімпійскіх гульнях 1996 года
Катэгорыя:Лёгкаатлеты на летніх Алімпійскіх гульнях 2000 года
Катэгорыя:Чэмпіёны свету па лёгкай атлетыцы
Катэгорыя:Чэмпіёны Еўропы па лёгкай атлетыцы
Катэгорыя:Члены Народнай палаты ГДР
Катэгорыя:Пераможцы спаборніцтваў «Дружба-84»